b'\n_START_ARTICLE_\nLudwig Minkus\n_START_SECTION_\n\xc5\xbdivljenje\n_START_PARAGRAPH_\nGlasbo je \xc5\xa1tudiral na Dunaju, kjer se je rodil o\xc4\x8detu \xc4\x8cehu in materi Mad\xc5\xbearki. Med letoma 1842 in 1852 je potoval po Nem\xc4\x8diji, Franciji in Angliji. Leta 1853 je od\xc5\xa1el v Rusijo, v Sankt Petersburg, kjer se je za\xc4\x8dela njegova strma pot baletnega skladatelja. Tako je ustvaril skupaj z znamenitim francoskim koreografom Maurisom Petipajem nekaj danes klasi\xc4\x8dnih baletnih del. \xc5\xbdivel je tudi v Moskvi, kjer je mdr. deloval tudi kot koncertni mojster v znamenitem Bolj\xc5\xa1oj teatru. Leta 1866 je postal profesor na Moskovskem glasbenem konservatoriju. Postal je ljubljenec carja Aleksandra III., velikega obo\xc5\xbeevalca baleta. Za svoje delo je prejel nagrado Svetega Stanislava. Leta 1891 je zaradi negotovih politi\xc4\x8dnih razmer in vedno popularnej\xc5\xa1ih baletov \xc4\x8cajkovskega zapustil Rusijo in se vrnil na Dunaj. Tam je vse do svoje smrti zaradi slabe carjeve pokojnine \xc5\xbeivel komaj dostojno \xc5\xbeivljenje.'